„Eu cred că Balaj ar fi un conducător bun!”-Propunere pentru postul de președinte de la Rapid!
Rapid nu îl va mai avea pe Daniel Niculae în postul de președinte al echipei din vara acestui an. Giuleștenii vor căuta un nou responsabil.
Marian Iancu consideră că cel mai potrivit om pentru acest post este Cristi Balaj, fostul președinte de la CFR Cluj. Iată viziunea fostului patron de la Poli Timișoara.
„Eu cred că Balaj ar fi un conducător bun!”
„Raportat la obiectivele clubului, care vor fi aceleaşi la anul, participarea în play-off cu ţintă spre cupele europene, poate şi un trofeu, trebuie un conducător de club care a mai făcut aşa ceva în viaţa lui.
Nu sunt adeptul unor calificări la locul de muncă. E nevoie de conducători care au construit echipe, care au câştigat campionate, care au condus echipe şi ştiu despre ce e vorba, iar azi sunt posibilităţi. Un Dani Coman, care nu a stabilit unde merge mai departe, după plecarea de la Hermannstadt, mai este Balaj, care poate să fie un conducător de club compatibil cu Şucu.
Şucu asumându-şi conducerea de data asta completă a clubului, şi-a luat atribuţiile astea în primire, chiar dacă nu cunoaşte foarte mult fotbal sau nu înţelege despre ce este vorba în detaliu, că vine dintr-un alt domeniu.
Iată că se fac doi ani de când participă în competiţie, de când a început să investească serios, şi sper să continue şi în vară, iar eu cred că Balaj ar fi un conducător bun. Balaj, în calitate de conducător la CFR Cluj, eu spun că a arătat o conduită profesională compatibilă cu performanţa”, a fost discursul lui Marian Iancu, potrivit celor de la orangesport.ro.